# விக்கிப்பீடியா:ஆலமரத்தடி/தொகுப்பு54

## திரைப்படங்கள் பற்றிய விமர்சனங்கள் விக்கிக்கு தேவையானவைகளுள் ஒன்றா?

நான் இன்று ஒரு விக்கி பக்கம் கண்டேன், அதில் ஒரு குறிப்பிட்ட படம் பற்றிய விமர்சனம் கண்டேன். இது தேவைதானா என்ற எண்ணமும், இது விக்கிமீடியாவின் திட்டங்களில் ஒன்றா என்பதையும், விக்கிபீடியாவில் தேர்ச்சி பெற்ற வல்லுனர்கள் கூறும்படி கேட்டுக் கொள்கிறேன்.  
விக்கி சமுகத்திற்கு சில கேள்விகள்  
இதில் அந்தப் படத்தை பற்றிய எந்த ஒரு உருப்படியான ஆக்கமும் இல்லையே. இது விக்கிபடுத்துதளுக்கு உரிய பக்கமா என்பதனையும் தெளிவு படுத்த வேண்டுமென கேள்வி எழுப்புகிறேன். சும்மா வெறுமனே இது ஒரு படம் என்று உள்ளது, இதில் யார் நடித்து உள்ளனர் யார் இயக்கி உள்ளார், என்பதை மட்டுமே வைத்துக் கொண்டு இதனை ஒரு விக்கி பக்கம் என்றும், விக்கிபடுத்தளுக்குரிய அங்கிகாரம் பெற்றது என்றும் விக்கிபிடியா சமூகத்தினர் நம்புகிறோமா? தமிழில் செய்யப் பட வேண்டிய ஆக்கங்கள் பல உள்ளன. அதை விடுத்துவிட்டு படங்களைப் பற்றிய பக்கங்கள் விக்கிபீடியா விரும்புகிறதா என்பதையும் தெளிவுபடுத்துன்களேன். திரைப்படம் பற்றித்தான் செய்தித்தாள்களும், அனைத்து தொலைக்காட்சிகளும் அனைத்து மக்களும் (வறுமைக் கோட்டிற்குக் கீழே உள்ளவர்கள் தவிர) பக்கம் பக்கமாய், பேச்சு பேச்சுக்கலாய் மக்களிடைய உலவுகின்றனவே?  
நமது விக்கிபிடியா பயன் படுத்தும் பயனர் இந்த மாதிரியான பக்கங்களை வேண்டுகிரவரா என்பதையும் விக்கிபீடியா சமூகத்தினர் தெளிவு படுத்தும்படி வேண்டிக்கொகிறேன்.  
மேலும் இந்தப் பக்கம் பகுக்கவும் செய்யப்பட்டு உள்ளது.  
http://ta.wikipedia.org/w/index.php?title=எங்கேயும்_காதல்  
அன்புடன்
Pitchaimuthu2050 06:18, 11 மே 2011 (UTC)  
:உங்கள் கேள்விகளில் இரு பகுதிகள் உள்ளன  
:முதல் பகுதிக்கான பதில்: விக்கிப்பீடியா ஒரு கலைக்களஞ்சியம். இதில் அனைத்து துறைகள் பற்றிய கட்டுரைகளும் இடம்பெறும். திரைப்படங்களைப் பற்றிய “தகவல் கட்டுரைகள்” இடம்பெறும். ”விமர்சனங்கள்” இடம் பெறா. நீங்கள் குறிப்பிட்டுள்ள கட்டுரையில் விமர்சனமாக ஒன்றும் இல்லையே. வெறும் தகவல்கள் மட்டும் தானே உள்ளன?. தகவல்களின் அடிப்படையில் “அனைத்து விசயங்களைக்” குறித்தும் தகவல் கட்டுரைகள் விக்கியில் இடம் பெறும். ஆக்கப்பட வேண்டிய துறைகள் இவை, தேவையில்லாதவை இவை என்ற பண்பாட்டு மதிப்பீடு செய்யும் வேலை விக்கிப்பீடியாவினது கிடையாது. திரைப்படங்கள், தொலைக்காட்சித் தொடர்கள், ஏனைய பொழுதுபோக்கு விசயங்கள் அனைத்தும் இதில் அடங்கும். (தமிழ் விக்கியில் திரைப்படங்கள் குறித்து சுமார் 5000 கட்டுரைகள் உள்ளன, ஆங்கில விக்கியில் லட்சக்கணக்கில் உள்ளன, திரைப்படக் கட்டுரைகள் இடம்பெறா விக்கிப்பீடியாவே கிடையாது எனலாம்) இத்துறை வேண்டும் இத்துறை வேண்டா என்று பாகுபடுத்துவது கலைக்களஞ்சியத்துக்கு ஒவ்வாத போக்கு. சுருக்கமாக- ஆம் திரைப்படங்கள் பற்றிய கட்டுரைகள் கலைக்களஞ்சியக் கட்டுரைகளே (விக்கிப்பீடியா நடையில், தகவல்களின் அடிப்படையில் எழுதப்பட்டிருக்குமெனில்)  
:இரண்டாம் பகுதி: கட்டுரையின் அளவு - தமிழ் விக்கிப்பீடியாவில் இடம் பெற குறைந்த பட்சம் மூன்று, நான்கு சொற்றொடர்கள் கொண்ட கட்டுரைகள் வேண்டும். அனைவராலும் எடுத்த எடுப்பிலேயே பத்தி பத்தியாக எழுத முடியாது. ஒரு விசயத்தைப் பற்றி அனைத்து விசயங்களைப் பற்றி எழுதினால் தான் கட்டுரையாக ஏற்றுக்கொள்ள முடியுமென்றால் விக்கியே இருக்காது. குறைந்த படசமாக மூன்று அல்லது நான்கு வரிகள் இருந்தால் ஏற்றுக்கொள்ளப்படுகிறது. இது போன்று சிறு பக்கங்களாகத் தொடங்கிய பல கட்டுரைகள் காலப்போக்கில் வளர்ந்து நன்கு செம்மைப்பட்டிருக்கின்றன. விக்கிக்கு காலக்கெடு எதுவும் கிடையாது. --சோடாபாட்டில்<sup>உரையாடுக</sup> 06:34, 11 மே 2011 (UTC)  
Pitchaimuthu2050 உங்கள் கேள்விகள் ஓரளவுக்கு நியாயமானவைதான். தற்போதுள்ள நிலையில் தமிழ் விக்கிப்பீடியாவில் உள்ள திரைப்படங்கள் குறித்த கட்டுரைகள் பலவற்றில் போதிய உள்ளடக்கம் இல்லை. ஆனால் பயனர் சோடாபாட்டில் குறிப்பிட்டிருப்பதுபோல் இவை விரிவாக்கப்படக்கூடியவை. திரைப்படங்கள் தீண்டத்தகாதவையாக ஒதுக்கப்பட வேண்டியவை அல்ல. இந்தியாவைப் பொறுத்தவரை, குறிப்பாகத் தமிழ்நாட்டைப் பொறுத்தவரை திரைப்படங்கள் மக்களின் அரசியல் சமூக, பொருளாதார, பண்பாட்டு அம்சங்களில் பெரும் தாக்கத்தைக் கொண்டுள்ளன. எனவே இவற்றைச் சரியான முறையில் அணுகவேண்டிய அவசியம் உள்ளது. திரைப்படங்கள் பால் மக்களுக்கு இருக்கும் கவர்ச்சியைப் பல ஊடகங்கள் வணிக நோக்கங்களுக்காகத் தவறாகப் பயன்படுத்துகின்றன. கீழ்த்தரமான ரசனைகளுக்கு மட்டும் தீனி போடுகின்றன. ஆனால் விக்கிப்பீடியா அப்படி இருக்க வேண்டியதில்லை. பல நூறு திரைப்படங்களைப் பற்றிப் பயனுள்ள கட்டுரைகளை எழுதமுடியும். திரைப்படங்கள் அவை வெளிவந்த காலத்துச் சமூக பொருளாதார, அரசியல், பண்பாட்டு நிலைமைகளை எடுத்துக் காட்டுகின்றன அத்துடன் அவையும் சமூகத்தின் மீது தாக்கங்களைக் கொண்டுள்ளன. அத்துடன், தொழில்நுட்ப வளர்ச்சிகளை உள்வாங்குவதன் மூலம் திரைப்படங்களில் புதுமைகள் புகுத்தப்படுகின்றன. புதிய புதிய உத்திகள் பயன்படுத்தப்படுகின்றன, புதிய திறமைகள் வெளிப்படுகின்றன. வரலாறுகள் மீளுருவாக்கம் செய்யப்படுகின்றன, சமூகப் பிரச்சினைகள் அலசப்படுகின்றன. அத்தோடு ஒவ்வொரு திரைப்படத்தையும் ஒரு கலைப் பொருளாகவும் அதே நேரம் அதை நாட்டின் முக்கிய தொழில் துறை ஒன்றின் உற்பத்திப் பொருளாகவும் நோக்கலாம். இவ்வாறான அடிப்படைகளி ஒவ்வொரு திரைப்படத்தையும் நோக்கிக் கட்டுரைகளை விரிவாக்கலாம். தற்போது இக்கட்டுரைகள் விதைகளாகத்தான் உள்ளன அவற்றைப் பெரிய மரங்களாக வளர்ப்பது நமது திறமையைப் பொறுத்தது. --- மயூரநாதன்
19:24, 11 மே 2011 (UTC)  
:நன்றாக விளக்கியுள்ளீர்கள். நன்றி -- மாகிர் 15:23, 12 மே 2011 (UTC)